Maria in Litore

Maria in Litore (Theodisce Maria am Gestade) est templum Christianum Vindobonae in media urbe situm, ubi olim pars fluminis Danuvii fluebat; inde "in litore." Per quoddam angiportum nomine Am Gestade ('in litore') scalis arduis ad portam itur, quapopter templum nonnumquam Maria ad Scalas (Theodisce Maria Stiegen) dicitur. Eius turris septem angulos et ornamenta Gothica in cuspide inusitate habet. Inter veterrima Vindobonae templa numeratur. Historia Templum structum est anno 882; anno 1154 ampliatum et episcopo Passaviensi dedicatum est. Postea Benedictinis Scotis traditum, Passavienses id iterum recepere 1302. Anno 1330 et 1414, modo Gothico restructum est. Etiam nunc in eo sunt pretiosae imagines Mariae Annuntiationis et Mariae Coronationis, pictae annis 1450–1460. Tempore Napoleonis usatum horreum sive receptaculum armarum deinde Ecclesiae Catholicae Romanae redditum est (nam 1820 Congregationi Sanctissimi Redemptoris). Sub altari speciali reliquiae patroni urbis Vindobonae, Sancti Clementis M. Hofbauer venerantur. Notae Yasmine Wessely: Maria am Gestade. 3a ed., 2020. The Best Kunstverlag, Wels 2020, ISBN 978-3-902809-92-6. Nexus externus